Sabinet | Volume 112, Issue 3230
Volume 112, Issue 3230, 2009
Die Kerkblad - Volume 112, Issue 3230, December 2009
Volume 112, Issue 3230, December 2009
God se doel met Kersfees : uit die woord
Author Nico Van der Merwe
Source: Die Kerkblad 112, pp 4 –5 (2009)
Kersfees getuig van twee aksies - God na die mens toe, en die mens na God toe.
Kersfees en die X-faktor : redaksioneel
Source: Die Kerkblad 112 (2009)
Van een ding kan ons seker wees, en dit is dat die finansiële doelpunt van die Kersgety uitstaan bo die godsdienstige betekenis van hierdie tydperk. As dit die geval is, hoef jy nie te wonder wat die betekenis van die "X-mas offers" en die "X-mas bargains" is nie ... die X-mas is ongetwyfeld gerig op die rykmaak van winkeliers en handelaars. Die "X-mas" kom net daar by om die gewete te sus.
Geestelike onderskeidingsvermoë : hoofartikel
Source: Die Kerkblad 112, pp 7 –8 (2009)
Dis &apos;n probleem as gelowiges nie in staat is om geestelik fyn en reg te kan onderskei nie. As lidmaat van die kerk is jy onder die verpligting om te antwoord en te reageer op idees, standpunte, opinies en gebeure wat nie Bybels gegrond is nie. En daaroor moet die gelowige kan oordeel of dit reg is of verkeerd.
Orgaanskenking ... &apos;n gesprek in die lig van die Skrif : brandpunt
Author A.L. Rheeder
Source: Die Kerkblad 112, pp 10 –11 (2009)
Dit kan gebeur dat een van jou organe, byvoorbeeld jou hart, niere, lewer of longe om een of ander rede nie meer voldoende funksioneer nie - wat spoedig tot jou dood kan lei. Om jou lewe te red, kan jy &apos;n orgaan van &apos;n ander persoon ontvang wat in jou oorgeplant word. Op dié wyse word jou lewe gered en so word relatief gesonde lewensjare vir jou toegevoeg. Daar is sprake van &apos;n skenker en &apos;n ontvanger. Die skenker kan &apos;n lewende persoon wees, waar &apos;n ouer byvoorbeeld sy / haar nier vir &apos;n siek kind skenk, of die skenker kan &apos;n oorlede persoon wees wat &apos;n orgaan vir &apos;n siek persoon skenk.
Vrede en waarheid : fokusartikel
Author A.S.A. De Bruyn
Source: Die Kerkblad 112, pp 12 –13 (2009)
Soms hoor ons dat mense sê dat hulle "ter wille van die vrede" iets nie gesê het nie. Hulle moes dit eintlik gesê het, maar ter wille van die goeie verhouding met die ander persoon het hulle liewers daaroor stilgebly. In ons omgang met mense kom ons in situasies waar ons kan swyg ter wille van die vrede tussen ons. Dit wat ons verswyg, weeg nie altyd swaar genoeg om die vrede tussen ons te versteur nie.
Baie keer mag ons egter nie swyg nie, omdat dit wat gesê moet word, eenvoudig te belangrik is. Ons mag nie "ter wille van die vrede" swyg oor die waarheid van God se Woord nie.
Vrede en liefde : fokusartikel
Author F.P. Kruger
Source: Die Kerkblad 112, pp 14 –15 (2009)
Ek wil graag vrede vir my gemoed hê. Klink dit dalk bekend? Wanneer die vraag in die kies rondgerol word, ontstaan vrae. Wil mense dalk met rus gelaat word? Moet daar geen oproer en geen geweld in hierdie wêreld wees nie? Moet alle misdadigers en boosdoeners in een oomblik tot oorgawe gedwing word? Dui vrede vir die gemoed moontlik op &apos;n tyd waarin dit op stoflike gebied met my voor die wind moet gaan? Bestaan daar met ander woorde vrede indien daar geen arbeidsonrus, stakings en strydpunte is nie? Kan daar dus vrede wees met die vlamme geblus, maar die diep smeuling is nog daaronder? Ons weet immers dat om nie in vrede met ander mense te lewe nie, neerkom op onvrede met God.
Ekumeniese vrede : fokusartikel
Source: Die Kerkblad 112, pp 16 –17 (2009)
Die woord "ekumenies" beteken eenvoudig - algemeen. Algemene vrede. Nou waarom daaroor besin?
Die antwoord hierop is eenvoudig: omdat vrede, en die bedreiging van vrede, een van die sentrale temas van die Bybel is.
Ekonomiese vrede : fokusartikel
Author P.J. Van der Walt
Source: Die Kerkblad 112, pp 18 –19 (2009)
Verdoemend was die woorde van die Here aan Adam in die paradys : "Die aarde is deur jou toedoen vervloek; met swaarkry sal jy daaruit &apos;n bestaan maak, jou lewe lank" (Gen 3:17). En verder: "Net deur harde werk sal jy kan eet."
Christus bring vrede vir die hele skepping : fokusartikel
Author A.H. Stavast
Source: Die Kerkblad 112, pp 20 –21 (2009)
Die wêreld is darem maar &apos;n stukkende plek! Stukkende huwelike, huisgesinne, mense. Nie net die mens nie, maar ook die res van die skepping of kosmos is stukkend. Ons hoor van oorstromings, tsunami&apos;s, aardbewings, droogtes, en hongersnood. Aardverwarming is die nuutste toevoeging tot die "dorings en distels" wat die aarde verniel.
Vredeslofsange ... : fokusartikel
Author J.C. Erasmus
Source: Die Kerkblad 112, pp 22 –23 (2009)
Liewe leser, ag die lied in die ERE-diens aan God baie hoog - dié van elke dag, en veral saam as gemeente op Sondae. Om jubelend te sing, is inderdaad &apos;n voortreflike bewys van &apos;n lewende geloof in ons enige God wat aan u sy vrede gee.
Author D.F. Du Toit
Dawid het voor Absolom gevlug en is oorkant die Jordaan deur Barsillai versorg. Na die dood van Absolom wil Dawid vir Barsillai saamneem, maar hy sien nie kans nie en versoek dat sy seun, Kimham, met Dawid saamgaan. Dawid gee aan Kimham grond by Betlehem waar &apos;n kahn (karavaanpark) tot stand kom (2 Sam 19:37; Jer 41:17). &apos;n Karavaanpark was gebou in &apos;n reghoek / vierkant-vorm met slegs een hek aan die voorkant om die donkies en kamele binne te hou. Aan die binnekant, teen die mure, was kamers en ook oop stoorplek vir voer, party toegerus met krippe vir die diere. Aangesien Betlehem destyds &apos;n baie klein dorpie was, en slegs 6 km vanaf Jerusalem, kan &apos;n mens aanvaar dat Gerut-Kimham die enigste karavaanpark was.
Vroue in die GKSA : diskussie
Author C.A. Jansen
Source: Die Kerkblad 112, pp 24 –27 (2009)
GROOT moeilikheid!! - &apos;n Man(like predikant) skryf oor vroue in die GKSA. Tot dusver was dit net mans wat oor die vrou in die besondere ampte Sinodebesluite geneem het. Rosil Jager se artikel ("Sinode 2009 en vroue in die GKSA", Die Kerkblad Oktober 2009) kan baie maklik en heelwat kritiek kry. Die verskillende reaksies op die Sinodes (vanaf 1988) se besluite oor die saak "Vroue in die besondere ampte" lig woordeloos &apos;n baie dieper probleem uit. Ons fokus meer op die persoon in die amp as op die (verwaarloosde?) taak van die amp. En praat ons oor amp, moet ons eers oor kerk praat.
&apos;n Klein dankerkentenis : besinning
Author Neels Smit
Source: Die Kerkblad 112, pp 26 –27 (2009)
Dit was &apos;n mooi jaar. Die jaar het begin met &apos;n feessinode. Honderd en vyftig jaar se genade van die Here, het ons gesê. Die hoogtepunt van die Sinode was die eensgesindheid tussen wit en swart afgevaardigdes. &apos;n Goeie begin waarvolgens swart Gereformeerdes medeeienaarskap van die Algemene Sinode kon neem. Die lofliedere wat gedurig opgeklink het, het God in verskillende tale en uit verskillende sangbundels verheerlik.
&apos;n Vyeboom-belewenis : besinning
Author P.T. Van der Walt
Die plant van &apos;n vyeboom-laning of -boord, saam met ander vergete vrugtebome soos granate en kwepers naby ons vroeërtyd se boere-opstalle, was nie net vir lekker snoepies nie. Die liefde vir &apos;n vy as een van die mens se eerste, vertroetelde erfeniskossies het sekerlik ook te make gehad met die wysheid van Bybelse boomsimboliek. Ons voorvaders het hulle God-gebonde bestaanstryd deels saam met die lewenswier van dié oeroue skeppingselemente beleef - nes Natanael onder &apos;n vyeboom geworstel het (Joh 1:44-52) of en hoe God in beheer van sy leefwêreld vol chaos, geweld en bedrog is.
GK Sanveld ontvang besoekers uit Suid-Afrika : van oraloor
Author Attie Van Wyk
Prof. Sarel van der Merwe het op 14 en 15 Augustus by die Geref. Kerk Sanveld op Hippo besoek afgelê.
As die Seun van God is Christus Regeerder en Regter in sy kerk : skrifstudie
Author Andre Grove
Source: Die Kerkblad 112, pp 30 –31 (2009)
Om hierdie selfbekendstelling van Christus beter te verstaan, is dit nodig om die sosio-historiese konteks waarbinne Christus dit gesê het, van nader te bekyk. In Tiatira is &apos;n unieke bedryf beoefen : die kuns en ambag om materiaal te kleur - en daarmee saam het handelsgildes gefloreer. In Handelinge 16:14 lees ons van Lidia wat van Tiatira af gekom het en in pers wolmateriaal handel gedryf het. Die handel en die vervaardigingsbedryf was gekoppel aan &apos;n spesifieke gilde én die heidense godsdienste waar die afgod Tirimnos (voog van die gildes) op dié feeste vereer is.
Strategiese aanpassings by die Admin Buro 2009 - 2012 : van oraloor
Author Eddie Tiemensma
Source: Die Kerkblad 112, pp 32 –33 (2009)
Strategiese aanpassings is nie &apos;n nuwigheid waarmee die Bestuur van die Buro vir die termyn 2009-2012 vorendag kom nie.
Trouens, die strategiese aanpassings waarvan die Bestuur die kerkverband hiermee kennis gee, is &apos;n voortsetting van strategiese beplanninge wat reeds vanaf 2003 deur die Bestuur - asook lede van die Buro (kerke) deur rapporte wat voor hulle gedien het - ter tafel geneem is.
Ds. Dirk Postma se rapporte aan Nederland : van oraloor
Author P.A. Coetzee
Ds. Dirk Postma het vanaf sy vertrek uit Nederland op 22 April 1858 gereeld rapporte aan die Sinodale Kommissie van die Christelik Afgeskeie Gereformeerde Kerk gestuur. In sy dagboek meld hy op 8 Junie 1859 dat hy die vyfde rapport afsluit. Van hierdie rapporte is gepubliseer in die boek van ds. Dirk Postma (Jnr), "De Geschiedenis van de Stichting en Ontwikkeling der Gereformeerde Kerk in Zuid Afrika" (1905:52-192). Die probleem met bogenoemde publikasie is egter dat die rapporte aangevul word met ander feite en dit soms moeilik is om die oorspronlike te identifiseer. In die navorsing oor die ontstaan van Geref. Kerk Potchefstroom, wat ook uitgebrei is na die ontstaan van ander gemeentes in die Suid-Afrikaanse Republiek in die jare 1859 tot 1862, is &apos;n intensiewe soektog na die oorspronklike verslae geloods. Die soektog is met sukses bekroon toe die verslae opgespoor is in die argief in Utrecht, naamlik Het Utrechts Archief. Dit is hier vir 150 jaar veilig bewaar.
FRP (Frans) de Bruyn
27 Augustus 1930 - 4 Augustus 2009 : in dankbare herhinnering...
Author Francois Lessing
Frans Roelof Petrus de Bruyn is gebore te Lichtenburg op 27 Augustus 1930 uit die huwelik van Petrus Johannes de Bruyn en Hester Susanna Bekker. Sy ouers was nakomelinge van die stigters van die Gereformeerde Kerk in Rustenburg in 1859.
Prof. Jordaan as Rektor van die TSP benoem : van die Teologiese Skool
Op &apos;n onlangse vergadering van die Kuratore van die GKSA, is prof. GJC (Gert) Jordaan aangewys as die Rektor van die Teologiese Skool in Potchefstroom vir &apos;n termyn van drie jaar. Hy volg prof. Ben de Klerk op, wie se termyn aan die einde van 2009 verstryk.